Hagia Sophia ya iku yasan kuna panilasan saka kamaharajan Romawi Wétan, kang ana ing tengah-tengah kuta Constantinopel.Wangunan Constantinopel sadurungé kanthi jéneng Byzantium Constantinopel (280-337),kanthi mlakuné jaman semanauga ganti dadi jeneng Istanbul, salah sijiné kuta kang misuwur ana ing Turki. Hagia Sophia kanggo gréja ana ing umat kristen wétan kang digawé Contantinus ya iku putrané Kaisar Constantine Agung, awalé awujud basilika kang ditahbisake ing taun 360. Gréja iki ngalami arubah wujud saka bangunané amarga kobongan lan lindhu. Ing masa kaisar Justinianus (527-565), Hagia Sophia kang nglambangaké kajayaan kamaharajan Romawi Wétan diresmikake ana ing tanggal 7 mei 558 lan pangrombakan wujudté yasan ana ing awal abad-14. Sajeroning Contstantinopel tiba ana ing tangan bala Islam kang di pimpin ana ing Muhmud II (Muhammad al-Fatih, pamaréntahan taun 1444-1446 lan 1451-1481 ing tanggal 27 mei 1453, jeneng kuta diganti dadi Qustantaniyyeh ("Kostantiniyye") lan didadèkaké ibu kuta Daulah Turki Usmani. Sajeroning Constantinopel bisa direbut, Sultan Muhammad al-Fatih ngumandangake takbir lan nglakuni sholat. Gréja Aya Sofia didadèkaké masjid lan dikenal karan masjid Aya Sofia (Hagia Sophia). Sajeroning limang abad dadi masjid, panguasa Turki kang jenenge Mustafa Kemal Ataturk ndadèkaké masjid Aya Sofia dadi musiyum ing sajeroning pangawasan pamaréntah.